CELEX: 62017CA0543
Language: el
Date: 2019-07-08 00:00:00
Title: Υπόθεση C-543/17: Απόφαση του Δικαστηρίου (τμήμα μείζονος συνθέσεως) της 8ης Ιουλίου 2019 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους — Άρθρο 258 ΣΛΕΕ — Μέτρα μειώσεως του κόστους εγκαταστάσεως υψίρρυθμων δικτύων ηλεκτρονικών επικοινωνιών — Οδηγία 2014/61/ΕΕ — Παράλειψη μεταφοράς ή/και ανακοινώσεως των μέτρων μεταφοράς στην εσωτερική έννομη τάξη — Άρθρο 260, παράγραφος 3, ΣΛΕΕ — Αίτημα επιβολής ημερησίας χρηματικής ποινής — Υπολογισμός του ύψους της χρηματικής ποινής)

9.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/4
            
         
      Απόφαση του Δικαστηρίου (τμήμα μείζονος συνθέσεως) της 8ης Ιουλίου 2019 — Ευρωπαϊκή Επιτροπή κατά Βασιλείου του Βελγίου
      (Υπόθεση C-543/17) (1)
      
      (Παράβαση κράτους μέλους - Άρθρο 258 ΣΛΕΕ - Μέτρα μειώσεως του κόστους εγκαταστάσεως υψίρρυθμων δικτύων ηλεκτρονικών επικοινωνιών - Οδηγία 2014/61/ΕΕ - Παράλειψη μεταφοράς ή/και ανακοινώσεως των μέτρων μεταφοράς στην εσωτερική έννομη τάξη - Άρθρο 260, παράγραφος 3, ΣΛΕΕ - Αίτημα επιβολής ημερησίας χρηματικής ποινής - Υπολογισμός του ύψους της χρηματικής ποινής)
      (2019/C 305/04)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: J. Hottiaux, C. Cattabriga, L. Nicolae, G. von Rintelen και R. Troosters)
      
         Καθού: Βασίλειο του Βελγίου (εκπρόσωποι: αρχικώς P. Cottin, C. Pochet, J. Van Holm και L. Cornelis, στη συνέχεια P. Cottin και C. Pochet, επικουρούμενοι από τους P. Vernet, S. Depré και M. Lambert de Rouvroit, δικηγόρους, A. Van Acker και M. N. Lollo, εμπειρογνώμονες)
      
         Παρεμβαίνοντες υπέρ του καθού: Ομοσπονδιακή Δημοκρατία της Γερμανίας (εκπρόσωποι: αρχικώς T. Henze και S. Eisenberg, στη συνέχεια S. Eisenberg), Δημοκρατία της Εσθονίας (εκπρόσωπος: N. Grünberg), Ιρλανδία (εκπρόσωποι: M. Browne, G. Hodge και A. Joyce, επικουρούμενοι από την G. Gilmore, BL, και τον P. McGarry, SC), Βασίλειο της Ισπανίας (εκπρόσωποι: αρχικώς A. Gavela Llopis και A. Rubio González, στη συνέχεια A. Rubio González), Γαλλική Δημοκρατία (εκπρόσωποι: E. de Moustier, C. David, A.-L. Desjonquères, I. Cohen, B. Fodda και D. Colas), Ιταλική Δημοκρατία (εκπρόσωποι: G. Palmieri, επικουρούμενη από τον S. Fiorentino, avvocato dello Stato), Δημοκρατία της Λιθουανίας (εκπρόσωποι: αρχικώς G. Taluntytė, L. Bendoraitytė και D. Kriaučiūnas, στη συνέχεια L. Bendoraitytė), Ουγγαρία (εκπρόσωποι: M. Z. Fehér, G. Koós και Z. Wagner), Δημοκρατία της Αυστρίας (εκπρόσωποι: G. Hesse, G. Eberhard και C. Drexel), Ρουμανία (εκπρόσωποι: C.- R. Canțăr, R. I. Hațieganu και L. Lițu)
      
         Διατακτικό
      
      Το Δικαστήριο αποφασίζει:
      
                  1)
               
               
                  Το Βασίλειο του Βελγίου, παραλείποντας να θεσπίσει, κατά το πέρας της ταχθείσας με την αιτιολογημένη γνώμη της 30ής Σεπτεμβρίου 2016 προθεσμίας, όπως αυτή παρατάθηκε από την Ευρωπαϊκή Επιτροπή, τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2014/61/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για μέτρα μείωσης του κόστους εγκατάστασης υψίρρυθμων δικτύων ηλεκτρονικών επικοινωνιών, και, κατά μείζονα λόγο, παραλείποντας να ανακοινώσει στην Επιτροπή τέτοια μέτρα μεταφοράς της οδηγίας, παρέβη τις υποχρεώσεις που υπέχει από το άρθρο 13 της οδηγίας αυτής.
               
            
                  2)
               
               
                  Η παράβαση του Βασιλείου του Βελγίου συνεχίστηκε εν μέρει, δεδομένου ότι αυτό εξακολούθησε να μην έχει λάβει, κατά τον χρόνο εξετάσεως των πραγματικών περιστατικών από το Δικαστήριο, τα αναγκαία μέτρα για τη μεταφορά στο εσωτερικό του δίκαιο, όσον αφορά την Περιφέρεια Βρυξελλών-Πρωτευούσης, του άρθρου 2, παράγραφοι 7 έως 9 και 11, του άρθρου 4, παράγραφος 5, καθώς και του άρθρου 8 της οδηγίας 2014/61 και, κατά μείζονα λόγο, να μην έχει ανακοινώσει στην Ευρωπαϊκή Επιτροπή τέτοια μέτρα μεταφοράς.
               
            
                  3)
               
               
                  Σε περίπτωση που η διαπιστωθείσα στο σημείο 2 παράβαση εξακολουθεί ακόμη να υφίσταται κατά την ημερομηνία δημοσιεύσεως της παρούσας αποφάσεως, υποχρεώνει το Βασίλειο του Βελγίου να καταβάλλει στην Ευρωπαϊκή Επιτροπή, από της ημερομηνίας αυτής και μέχρι τερματισμού της παραβάσεως, ημερήσια χρηματική ποινή ύψους 5 000 ευρώ.
               
            
                  4)
               
               
                  Καταδικάζει το Βασίλειο του Βελγίου στα δικαστικά έξοδα.
               
            
                  5)
               
               
                  Η Ομοσπονδιακή Δημοκρατία της Γερμανίας, η Δημοκρατία της Εσθονίας, η Ιρλανδία, το Βασίλειο της Ισπανίας, η Γαλλική Δημοκρατία, η Ιταλική Δημοκρατία, η Δημοκρατία της Λιθουανίας, η Ουγγαρία, η Δημοκρατία της Αυστρίας και η Ρουμανία φέρουν τα δικαστικά έξοδά τους.
               
            
         (1)  EE C 374 της 6.11.2017.